Rezerves elektroapgādes dīzeļģeneratoru apkope un remonts
Līgums

Līgums Nr. _________________
par rezerves elektroapgādes dīzeļģeneratoru apkopi un remontu
Rīgā







 

2019. gada ____. _________
SIA „Rīgas Austrumu klīniskā universitātes slimnīca”, reģ. Nr. 40003951628, kuru saskaņā ar 18.06.2019. pilnvaru Nr.25 pārstāv valdes priekšsēdētājs Imants Paeglītis un valdes loceklis Kaspars Plūme, turpmāk Pasūtītājs, un

SIA „AMBK”, reģ. Nr. 40103390151, kuru saskaņā ar statūtiem pārstāv valdes loceklis Maksims Tišins un valdes loceklis Aleksejs Žuks, turpmāk Izpildītājs,
abi kopā un katrs atsevišķi turpmāk saukti Puses vai Puse,

Pusēm ņemot vērā, ka Izpildītājs ir atzīts par uzvarētāju Pasūtītāja rīkotajā iepirkuma procedūrā “Rezerves elektroapgādes dīzeļģeneratoru apkope un remonts”, ID Nr. RAKUS 2019/31M, turpmāk saukta Iepirkuma procedūra,

noslēdz šādu līgumu, turpmāk Līgums:

1. Līguma priekšmets

1.1.  Pasūtītājs uzdod, un Izpildītājs saskaņā ar šī Līguma noteikumiem apņemas veikt rezerves elektroapgādes dīzeļģeneratoru iekārtu, turpmāk arī Iekārtas, tehnisko apkopi un remontdarbus (turpmāk - Darbi) lai nodrošinātu Iekārtu darbības nepārtrauktību.

1.2.  Darbos tiek ietverti visi nepieciešamie pasākumi lai saglabātu Iekārtu darbības nepārtrauktību, kā arī novērstu bojājumus ar mērķi atjaunot Iekārtu stāvokli, kurā tās var veikt paredzētās funkcijas.

1.3. Izpildītājam Līguma izpildes laikā ir saistoši visi Iepirkuma dokumentācijas noteikumi.

1.3. Darbu izpildes vietas:

1.3.1. stacionārs „Gaiļezers”, Hipokrāta ielā 2, Rīgā;

1.3.2. stacionārs „Latvijas Onkoloģijas centrs”, Hipokrāta ielā 4, Rīgā;

1.3.3. stacionārs „Biķernieki”, Lielvārdes ielā 68, Rīgā;

1.3.4. stacionārs „Latvijas Infektoloģijas centrs”, Linezera ielā 3, Rīgā;
1.3.5. stacionārs „Tuberkulozes un plaušu slimību centrs”, „Upeslejās”, Stopiņu novadā.
2. Līguma summa, Darbu izmaksas un norēķinu kārtība

2.1.  Kopējā Līguma summa par Darbiem Līguma darbības laikā ir līdz EUR 41 999. 00 ( četrdesmit viens tūkstotis deviņi simti deviņdesmit deviņu euro un 0 centi) bez pievienotās vērtības nodokļa (PVN).

2.2. PVN nav iepirkuma priekšmeta daļa, bet PVN Puses piemēro un maksā Latvijas Republikas normatīvajos aktos noteiktajā apmērā un kārtībā.

2.3. Maksā par Darbiem ietilpst:

2.3.1. maksa par izpildītajām tehniskajām apkopēm, kas atbilst Izpildītāja finanšu piedāvājumam Iepirkuma procedūrā, noteiktas Līguma 1. pielikumā;

2.3.2. remonta Darba stundas izmaksas atbilstoši Izpildītāja finanšu piedāvājumam Iepirkuma procedūrai, kas sastāda EUR 20,00/stundā (divdesmit euro par 1 stundu), kurās ir ietverti visi ar to saistītie tiešie un netiešie izdevumi, t.sk., nodokļi, nodevas un transporta izdevumi;
2.3.3. izmantoto rezerves daļu un materiālu izmaksas.

2.4. Līdz katra mēneša 5. datumam Izpildītājs iesniedz Pasūtītājam rēķinu par iepriekšējā mēnesī veiktajiem Darbiem. Rēķinam tiek pievienoti Darbu izpildes pieņemšanas- nodošanas akti.

2.5. Pasūtītājs norēķinās ar Izpildītāju 30 (trīsdesmit) dienu laikā no rēķina saņemšanas par iepriekšējā mēnesī veiktajiem Darbiem.

2.6. Maksājumus Puses veic ar pārskaitījumu uz Līgumā norādīto maksājuma saņēmēja bankas kontu.

2.7.  Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājuma uzdevumā norādīto norēķinu kontu.
3. Darbu pieteikšanas, izpildes kārtība un termiņi

3.1 Darbus Izpildītājs veic augstā kvalitātē, atbilstoši Iepirkuma procedūras tehniskajai specifikācijai, nodrošinot Latvijas Republikā spēkā esošo normatīvo aktu, t.sk., standartu, darba aizsardzības, elektrodrošības, ugunsdrošības, vides aizsardzības un citu spēkā esošo noteikumu ievērošanu.

3.2 Tehniskās apkopes darbus Izpildītājs veic katrai Iekārtai, atbilstoši apkopju tehniskajai specifikācijai un Iekārtu ražotāja noteikumiem.

3.3 Pēc Iekārtas tehniskās apkopes izpildes Izpildītājs iesniedz apkopes atskaiti un bojāto iekārtu defektu aktu.

3.4 Ja apkopes rezultātā konstatēs, ka Iekārtai nepieciešams veikt remonta Darbus, Izpildītājs iesniedz un saskaņo ar Pasūtītāja kontaktpersonu remonta Darbu tāmi.

3.5 Pēc abpusējas tāmes saskaņošanas Izpildītājs Darbus veic tāmē noteiktajā apjomā un termiņā.

3.6 Darbu izpildi apliecina Pušu abpusēji parakstīts pieņemšanas — nodošanas akts (akta forma Līguma 2. pielikumā), kurā norādīts Darbu apjoms (Darba stundu, rezerves daļu un materiālu izlietojums), veikšanas vieta un datums. Darbu pieņemšanas - nodošanas akta parakstīšana iespējama tikai kvalitatīvi veiktu Darbu izpildes gadījumā.

3.7 Ja Pasūtītājs konstatē nepilnības, trūkumus vai kādus citus defektus Izpildītāja darbā, tiek sastādīts Defektu akts. Defektu akta sastādīšanas gadījumā Izpildītājs, uz sava rēķina un šajā aktā noteiktajā termiņā, novērš sastādītajā defektu aktā konstatētos trūkumus, bet ne vēlāk kā 2 (divu) darba dienu laikā no akta sastādīšanas brīža.

3.8 Iekārtu avārijas gadījumā Pasūtītājs piesaka radušos defektus un nepieciešamos Darbus pa Izpildītāja tālr. Nr. +371 23303663 un e- pastu: mabuksia@gmail.com.
3.9 Avārijas gadījumā Izpildītāja pārstāvim jāierodas Darbu izpildes vietā 3 stundu laikā. Citos gadījumos Izpildītāja pārstāvim jāierodas novērst defektus 1 diennakts laikā, ja, defektu piesakot, Puses nav vienojušās citādi.

3.10 Ja defektu novēršanai nav nepieciešama rezerves daļu pasūtīšana un tāmes saskaņošana, Izpildītājs novērš defektus nekavējoties.

3.11 Ja defektu novēršana tehniski nav iespējama nekavējoties, Izpildītājs, sastāda Darbu tāmi (kalkulāciju) un piedāvā defektu novēršanas termiņu.

4. Izpildītāja pienākumi

4.1. Nodrošināt Darbu veikšanu atbilstoši normatīvo dokumentu prasībām, kuri ir attiecināmi uz veicamajiem Darbiem.

4.2. Sniegt konsultācijas Pasūtītājam par Iekārtu ekspluatāciju, lai maksimāli izvairītos no Iekārtu defektiem.

4.3. Iekārtu avārijas gadījuma pēc Pasūtītāja pieprasījuma, ievērojot šī Līguma noteikumus, pēc iespējas ātrākā laikā veikt Darbus, novēršot radušos defektus.

4.4. Darbu veikšanā iesaistīt profesionāli sagatavotus darbiniekus.

4.5. Atbildēt par sava personāla instruktāžu un darba aizsardzības noteikumu ievērošanu Darbu veikšanas laikā.

4.6. Novērst Darbu veikšanas un pieņemšanas laikā konstatētos defektus un trūkumus 2 (divu) darba dienu laikā, skaitot no to konstatēšanas brīža (Līguma 3.7. punkts).

5. Pasūtītāja pienākumi
5.1 Veikt norēķinus ar Izpildītāju saskaņā ar Līguma noteikumiem par faktiski veiktajiem Darbiem.

5.2 Ievērot Iekārtu ekspluatācijas noteikumus.

6. Pušu atbildība un domstarpību risināšanas kārtība.

6.1.  Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem tiesību aktiem.

6.2.  Ja Pasūtītājs neapmaksā Izpildītāja iesniegtos rēķinus Līgumā noteiktajā kārtībā un termiņā, tad tas maksā Izpildītājam līgumsodu 0,05% (nulle komats nulle pieci procenti) apmērā no laikā nenomaksātās summas par katru nokavēto dienu, bet ne vairāk kā 10% (desmit procenti) apmērā no rēķina neapmaksātās summas.

6.3.  Ja Izpildītājs neierodas noteiktajā laikā pēc Pasūtītāja izsaukuma (Līguma 3.9. punkts), neveic Darbus iepriekš saskaņotajos termiņos vai nenovērš konstatētos trūkumus defektu aktā noteiktajā termiņā, tad tas maksā Pasūtītājam līgumsodu 0,05% (nulle komats nulle pieci procenti) apmērā no laikā nepaveikto darbu summas par katru nokavēto dienu, bet ne vairāk kā 10% (desmit procenti) apmērā no kopējās Līguma summas.

6.4.  Gadījumā, ja Pasūtītājs kavē rēķina apmaksu ilgāk kā 60 (sešdesmit) dienas, Izpildītājam ir tiesības lauzt Līgumu un pieprasīt Pasūtītājam norēķināties par faktiski izpildītajiem un pieņemtajiem Darbiem un samaksāt Izpildītājam Līgumā noteikto līgumsodu.

6.5.  Gadījumā, ja Izpildītājs ilgāk kā 60 (sešdesmit) dienas kavē Līgumā noteikto Darbu izpildes termiņu, Pasūtītājam ir tiesības vienpusēji atteikties no savu šī Līguma saistību izpildes un pieprasīt Izpildītājam samaksāt Līgumā noteikto līgumsodu.

6.6.  Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja viena mēneša laikā Puses nepanāk vienošanos sarunu ceļā, strīdi tiek izskatīti Latvijas Republikas tiesās.

6.7. Izpildītājs ir atbildīgs par darba drošības, ugunsdrošības, apkārtējās vides aizsardzības, kā arī citu tiesību normatīvo aktu ievērošanu, kas regulē Darbu izpildi.

7. Līguma spēks laikā

7.1. Līgums stājas spēkā ar abu Pušu Līguma parakstīšanas brīdi un ir spēkā līdz saistību izpildei.
7.2. Darbu veikšanas laiks- 36 mēneši.

7.3. Ja 36 mēnešu laikā nav izlietota visa Līguma 2.1. punktā noteiktā summa, Pusēm ir tiesības turpināt Līguma darbību, neslēdzot atsevišķu vienošanos, līdz pilnas Līguma summas izlietojumam.

7.4. Ja Līguma darbības laikā jaunas iepirkuma procedūras rezultātā Pasūtītājs nav noslēdzis jaunu līgumu attiecībā uz šo pašu līguma priekšmetu, Puses var vienoties par šī Līguma darbības pagarinājumu (nemainot līgumcenas) līdz Pasūtītāja nākamā līguma spēkā stāšanās brīdim.

7.5. Līgums var tikt izbeigts Pusēm savstarpēji rakstiski vienojoties, vai arī šajā Līgumā noteiktajā kārtībā.

7.6. Pasūtītājs, nosūtot Izpildītājam rakstisku paziņojumu, ir tiesīgs vienpusēji izbeigt Līgumu, ja Izpildītājs atkārtoti nepilda Līguma saistības.

7.7. Ja Līgums tiek priekšlaicīgi izbeigts Līguma 6.5. vai 7.6. punktā noteiktajā gadījumā, Pasūtītājs ir tiesīgs piemērot Izpildītājam līgumsodu 10 % apmērā no līguma summas.

7.8. Neviena no Pusēm netiks uzskatīta par vainojamu, ja kādu no Līguma noteikumiem vai tā izpildi aizkavē vai padara neiespējamu no Pusēm neatkarīgi nepārvaramas varas (Force majeure), t.i., karš, karadarbība, blokāde, embargo, starptautiskas sankcijas, kas padara neiespējamu Pušu saistību izpildi, stihiskas nelaimes un dabas katastrofas, apstākļi.

7.9. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.
8. Pārējie noteikumi
8.1. Izpildītājs apliecina, ka, Izpildītāja darbiniekiem ir attiecīga kvalifikācija veikt visus Darbus, kurus ir paredzēts veikt Līguma ietvaros.

8.2. Pusēm ir tiesības grozīt atsevišķus Līguma noteikumus (izņemot cenas), sastādot un parakstot vienošanos pie Līguma.

8.3. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu pārstāvju parakstīti.

8.4. Pušu reorganizācija vai to amatpersonu maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.

8.5. Pušu kontaktpersonas Līguma izpildei:

8.5.1. no Izpildītāja puses- servisa nodaļas vadītājs (Līguma slēgšanas laikā Andis Aņisimovs, tālr. +371 23303663, e- pasts: mabuksia@gmail.com);

8.5.2. no Pasūtītāja puses, ar tiesībām parakstīt Darbu pieņemšanas- nodošanas aktus- Tehniskā atbalsta nodaļas stacionārā „Gaiļezers” vecākais meistars (Līguma slēgšanas laikā Andris Meždreijs, tālr. +371 67303107, +371 29246937, e- pasts: andris.mezdreijs@aslimnica.lv).

8.6. Puses ir tiesīgas nomainīt Līguma 8.5. punktā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
8.7. Līgums sastādīts uz 4 (četrām) lapām ar 2 (diviem) pielikumiem, parakstīts 2 (divos) eksemplāros- pa vienam katrai Pusei. Abiem Līguma eksemplāriem ir vienāds juridisks spēks.

8.8. Līgumam kā neatņemama sastāvdaļa ir pievienots sekojošs pielikums:

1. pielikums – Pieņemšanas- nodošanas akta forma uz 1 (vienas) lapas;

2. pielikums –Izpildītāja finanšu piedāvājums Iepirkuma procedūrai uz 6 lapām.
Pušu rekvizīti un pārstāvju paraksti

	Pasūtītājs:

SIA “Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods HABALV22

Konta Nr. LV24HABA0001407045805

Tālr. +371 67042400, fakss +371 67042786, e- pasts: aslimnica@aslimnica.lv
____________________________

Imants Paeglītis
____________________________

Kaspars Plūme
	Izpildītājs:

SIA „AMBK”



1. pielikums __.__.2019. līgumam Nr. ____________

par rezerves elektroapgādes dīzeļģeneratoru apkopi un remontu
	Pasūtītājs:

SIA “Rīgas Austrumu klīniskā universitātes slimnīca”

Reģ. Nr. 40003951628
	Izpildītājs:

SIA „AMBK”
Reģ. Nr. 40103390151 


PIEŅEMŠANAS- NODOŠANAS AKTS

(Līgums Nr. ______________)

Rīgā







 
201__. gada ____. ___________

               Mēs, zemāk parakstījušies, no Pasūtītāja puses SIA ''Rīgas Austrumu klīniskā universitātes slimnīca'' _________________________________,

no Izpildītāja puses SIA „AMBK” _____________________ _________________,

sastādījām šo aktu par to, ka Izpildītājs pamatojoties uz Līgumu ir veicis Rīgā, ______________, stacionārā ____________________, Rezerves elektroapgādes dīzeļģeneratoru apkopes un remonta Darbus šādā apjomā:

	N.p.k.
	Darba nosaukums
	Vienas vienības cena, euro, bez PVN
	Vienību skaits
	Kopā, euro bez PVN

	1
	2
	3
	4
	5

	1.
	Tehniskā apkope
	
	
	

	2.
	Nostrādātās remonta darba stundas
	
	
	

	3.
	Rezerves daļas:
	
	
	

	4.
	Materiāli:
	
	
	

	Kopā
	
	
	


Izpildītājs apliecina, ka pēc Darbu izpildes šo iekārtu pārbaudes rezultātā nav konstatētas Iekārtu bojājumu pazīmes un augstā kvalitātē veiktie Darbi nodrošinās Iekārtu darbību atbilstoši normatīvo aktu prasībām.

Darbi veikti pilnā apjomā par kopējo summu EUR ____,__ (______________ euro un __ centi) bez PVN. 
Parakstot šo aktu Pasūtītājs ir pieņēmis augstāk minēto darbu apjomu un izpildi.

	Pasūtītājs:

SIA “Rīgas Austrumu klīniskā universitātes slimnīca”

________________________________
Amats

____________________
Vārds, uzvārds

/________________/

paraksts
	Izpildītājs:

SIA „AMBK”
__________________________

Amats

______________________

Vārds, uzvārds

/________________/

paraksts


4

